طالب جان



الحاج طالب جان  Alhaj Talib Jan 
آپ کا تعلق قتل بیگ خان کے نواسے سید خان کی لڑی سے ہے، آپ نے قیام پاکستان کے کے بعد لکی مروت کے ایک متوسط گھرانے میں آنکھ کھولی۔ساٹھ کی دہائی میں لکی مروت پاکستان کا پسماندہ ترین صوبہ تھا، اس وقت یہاں بجلی نایاب تھی، جبکہ پینے کے پانی کیلئے  دو سے دس کلومیٹر کا فاصلہ پیدل طئے کرنا پڑتا تھا، یہاں کی بیشتر زمین آج بھی سال میں ایک فصل دیتی ہے، روزگار کی شرح صفر تھی، کسی مل یا کارخانے کا تو تصور ہی پیدا نہیں ہوتا تھا۔ ایسے وقت میں الحاج طالب جان نے ذریعہ معاش کی فکر میں شہر کا رخ کیا، اور پھر ستم ظریفی نے ہر شہر کا دیدار کرایا، کئی سال محنت کے بعد جب وہ  لکی مروت کے گاؤں شہبازخیل واپس آیا، تو قوم کی فکر کی وجہ  سے مزید پریشان ہوگیا،  اور بہت سوچ و بچار کے بعد اس نے اپنی تمام جمع پونجی سے ٹرانسپورٹ کا کام شروع کیا۔ جس کی ابتدا حاجی طالب جان نے  پاکستا ن اسٹیٹ آئیل کمپنی کے ساتھ شروع کی۔ یہ وہ زمانہ تھا کہ جب پاکستان اسٹیٹ آئل نے پنجاب کے ایک علاقے قصبہ گجرات محمود کوٹ میں نیا نیا انسٹالیشن ڈپو کھول رکھا تھا۔ کئی سال محنت کے بعد پاکستان اسٹیٹ آئل کے تمام آفیسر میں اپنی محنت اور ایمانداری سے الحاج طالب جان بے حد مقبول ہوا،  اس زمانے میں لیبر کے حوالے سے پاکستان کے سب سے بڑی تیل کی کمپنی کو کچھ مسائل درپیش ہوئے، جس کے حل سے تمام افسران او ر افسران بالا قاصر رہے، بال آخر اپنے سب سے زیادہ اعتماد والے انسان  حاجی طالب جان کو بلوالیا گیا۔ حاجی طالب جان زمانہ شناس اور ایک زیرک انسان تھے، اس نے لیبر اور  ٹرنسپورٹر کے ساتھ مل کر  پاکستان اسٹیٹ آئل کے سب سے پہلے یونین کی بنیاد رکھی،  اور پہلے آئل ٹینکر یونین کے صدر منتخب ہوئے، یہاں سے ایک نئے سفر کا آغاز ہوا، رفتہ رفتہ پاکستان اسٹیٹ آئل، لیبر اور آئل ٹینکر کے تمام مسائل حل ہونا شروع ہوگئے، اس کے بعد پاکستان کی سب سے بڑی کمپنی  پاکستان اسٹیٹ آئل کے تمام افسران نے حاجی طالب جان کو بلاکر شکریہ ادا کیا، اور ساتھ میں  اسے کمپنی  میں ایک اعلی پائے کے جاب کی آفر کردی جسے حاجی طالب جان نے یہ کہہ کر معذرت کرلی، کہ مجھے اپنی ذات کیلئے کچھ نہیں لینا، میری قوم بہت غریب اور بے بس ہے، اور بہت کسمپرسی کی زندگی گزار رہی ہے۔  قوم کی فکر اور اویک عظیم سوچ کے حامل انسان نے وہاں کے تمام آئل ٹینکر مالکان سے خوشگوار تعلق بنانے کیلئے ان کی دن رات خدمت کی، کسی بھی مسئلے کیلئے ، چاہے وہ کوئی روڈ ایکسیڈنٹ ہو، یا ڈپو کے اندرونی معاملات،  حاجی طالب جان نے دن رات ایک کردی، یہاں تک کہ بیک وقت افسران اور یونین سے منسلک تمام افراد میں بے حد مقبول ہوگئے۔  یہاں سے حاجی طالب جان نے اپنے مقصد کی تکمیل کی شروعات کی ابتدا کی، اور گاؤں کا رخ کردیا۔ اپنے پسماندہ علاقے لکی مروت پہنچ کر  آئستہ آئستہ بے روزگار افراد کو اپنے ساتھ قصبہ گجرات لے جانا شروع کردیا،ابتدا میں جوان لڑکو ں کو آئل ٹینکر کے ساتھ  ہیلپر لگوانا شروع کردیا، اور کچھ پڑھے لکھے لوگوں کو یونین میں نوکری پر لگادیا، اس دوران  خود اپنے لئے بھی پاکستان اسٹیٹ آئل میں کنٹریکٹ لے لیا، جو کہ کافی اچھا تجربہ ثابت ہوا، اسی دوران برما شیل کمپنی نے بھی قصبہ گجرات میں پلانٹ لگانے کی خواہش ظاہر کردی، اور حاجی طالب جان سے  اس کی ایمانداری  کی وجہ رابطہ کیا، اور زمین لے کر دینے کی استدعا کی، جس پر حاجی طالب جان نے کچھ اور دوستوں کے ساتھ مل کر بغیر کسی مادی لالچ کے جگہ کی خریداری میں مدد کی، اور کمپنی کیلئے  آئل ٹینکر اور کنٹریکٹر ز سے بات بھی کی، دونوں کمپنی وقت کے ساتھ ساتھ کافی مقبول ہوئی،  اور حاجی طالب جان نے یہاں بھی کنٹریکٹ لے لیا، اور پھر اس کے بعد اپنے گاؤں کا رخ کر لیا، اور اپنے پسماندہ علاقے میں کچھ متوسط افراد  کو اپنے ساتھ لے گیا، اور وہاں کسی کوآئل کمپنی کی کنٹریکٹ  دلائی تو کسی کیلئے آئل ٹینکر خریدی، مقصد اور وژن یہ تھا کہ اپنے پسماندہ علاقے کے لوگ بر سر روزگار ہوجائینگے۔ اس دوران کمپنیوں نے پٹرول پمپ کی این او سیز کا اجراء کیا جسے  شروعات میں ہی حاجی طالب جان نے نہ صرف اپنے لئے بلکہ  اپنے رشتے داروں کو بھی آمادہ کرلیا، کہ کسی بھی طرح وہ بھی پٹرول پمپ کی این او سیز خرید لیں، اور اس کی تمام تر ذمہ داری حاجی طالب جان نے خود لے لی۔اس  طرح کرتے کرتے  حاجی طالب جان نے نہ صرف اپنے لئے بلکہ  پورے لکی مروت کے لوگوں کیلئے کوششیں شروع کردیں، جس کے پاس تھوڑا بہت اثاثہ تھا، انہیں کسی بھی طرح پٹرول پمپ، آئل ٹینکر، اور کنٹریکٹ پر امادہ کیا، بلکہ  اسے دلانے کیلئے جدوجہد بھی کی۔ اللہ تعالی نے حاجی طالب جان پر اتنا کرم کیا، کہ تقریبا مختلف جگہوں پر کئی مساجد تعمیر کرائی، اور اللہ تعالی نے ہر سال اپنے گھر کی زیارت کرائی،  اور مسلسل خود بھی اور اپنے اہل و عیال کو حج کے فریضے کی ادائیگی میں مدد کی، درجنوں بار اللہ تعالی کی کرم نوازی اتنی ہوئی کہ حقیقی معنوں میں اللہ تعالی نے قوم کی محنت کا صلہ دے دیا،  جس کی وجہ سے لوگ ان کی شخصیت اور پاکیزگی کو دیکھتے ہوئے،  پورے گھرانے کو   (حاجیانو ں کور)  یعنی حاجیوں کے گھر  کے نام سے منسوب ہوگئے،  جب اللہ تعالی کی ارضی آئی  تو  ربیع الاول  کے مہینے میں تمام اہل عیال کو بلاکر باقاعدہ شرعی وصیت کی، وضو کیا، نماز پڑھی اور  نماز پڑھنے کے فورا بعد چارپائی پر لیٹے، اور لیٹتے ہی خالق حقیقی سے جاملے۔ چہرے پر تروتازگی، بے فکری  اور شفافیت بتارہی تھی کہ اللہ کے حکم  سے عزرائیل نے  نہایت پیارے انداز میں روح منتقل کی ہوگی، اللہ تعالی قبر مبارک جوار رحمت ٹھہرائے، بے شک  جو لوگ قوم و ملک کیلئے  خدمت کا جذبہ  رکھتے ہیں، اللہ تعالی انہیں کبھی محروم نہیں رکھتے۔